Χοιρινά σουβλάκια μαριναρισμένα σε ούζο και φρέσκο δυόσμο
Χοιρινά σουβλάκια με μια μαρινάδα με λιγοστά υλικά αλλά γεμάτη αρώματα, με χαρακτηριστικό το πιο παραδοσιακό Ελληνικό ποτό, το ούζο.
500 γρ. χοιρινό μπούτι, σε κύβους των 2,5 εκ., 500 γρ. χοιρινός λαιμός, σε κύβους των 2,5 εκ., 100 ml ούζο, 80 ml ελαιόλαδο, τα φύλλα από 1/2 ματσάκι φρέσκο δυόσμο, χονδροκομμένα, φρεσκοτριμμένο πιπέρι
Ανακατεύουμε το ούζο με το ελαιόλαδο, τα φύλλα του δυόσμου, και το πιπέρι.Αφήνουμε κατά μέρος 4 κουτ. σούπας από τη μαρινάδα, για τη σάλτσα του συνοδευτικού.Μαρινάρουμε τους κύβους του χοιρινού για 1 - 2 ώρες, στο ψυγείο.Τους σκουπίζουμε από τη μαρινάδα με χαρτί κουζίνας, τους αλείφουμε με λίγο ελαιόλαδο, τους αλατοπιπερώνουμε και τους περνάμε σε καλαμάκια. Στα κάρβουνα: Δυνατή αρχικά, χαμηλότερη στη συνέχεια φωτιά περίπου για 18΄ - 20΄ για σουβλάκια ρόδινα εξωτερικά, με τραγανό και πεντανόστιμο λίπος, συμπαγές αλλά καλοψημένο ψαχνό.Στο γκριλ: Αρχικά ψήνουμε στους 200° C και στη συνέχεια στους 180° C, για 22 - 25 λεπτά, συνολικά.Σας προτείνουμε μια γιαουρτόσαλτσα με τη μαρινάδα: Ανακατεύουμε τις 4 κουτ. σούπας από τη μαρινάδα που κρατήσαμε με 200 γρ. στραγγιστό πρόβειο (ή αγελαδινό) γιαούρτι και αλατοπίπερο, και συνοδεύουμε τα σουβλάκια, μαζί με πιλάφι.Τυλιχτά σουβλάκια με μαραθόριζα και ψητά κολοκυθάκια: Ψήνουμε αραβικές πίτες για 1 λεπτό από κάθε πλευρά, στο γκριλ, μέχρι να μαλακώσουν. Με κάθε πίτα τυλίγουμε τους κύβους από 1 καλαμάκι, 2 - 3 λεπτοκομμένες φέτες από κολοκυθάκι (τις οποίες έχουμε λαδώσει, τις έχουμε πασπαλίζει με αλάτι, πιπέρι και λίγο ξερό δυόσμο και τις έχουμε ψήσει για 10 λεπτά, στους 180° C) και 2 - 3 λεπτές φέτες ωμής μαραθόριζας.
Ούζο,Χοιρινό,BBQ